— Եվ	բժշկել	նրա	հիվանդ	երեխաներին, — ավելացրեց	Մարութխանյանը, տակավին	սառնարյուն, — ինչո՞ւ	արյուն քրտինքով	աշխատած	փողերովս	չպիտի	պահեմ	ընտանիքս: Սիրելի՛ս, փառք	աստծու, այստեղ	երեխաներ	չեն	նստած, որ ասածներիդ	հավատան: Մարդ	հասարակ	նամակն	էլ	գրելիս` կարդում	է	ու	հետո	ստորագրում: Դու	չորս	փաստաթուղթ ստորագրեցիր	և	ոչ	մեկն	էլ	չկարդացի՞ր, հա — հա-հա, երեխա	մի՛	համարիր	այս	ուսումնական	մարդկանց: Ինքդ աչքերովդ	կարդացիր, որ	թղթերից	երեքը	ստորագրված	են	Մարկոս	աղայի	մահվանից	շատ	առաջ	և	միայն	մեկն	է	հետո ստորագրված: